“आवरण” लाई चार
आठौं विन्ध्यवासिनी म्युजिक अवार्डमा गायक रामकृष्ण ढकाल छाएका छन् । उनको एल्बम ‘आवरण’ सुगम संगीत विधातर्फ उत्कृष्ट ठहरियो भने सोही एल्बमको ‘म हुरीमा दियो बलेको देख्छु...’ गीतबाट उनले उत्कृष्ट गायकको अवार्ड चुमे । संगीतकार राजेश थापा र गीतकार रमेश बिजीले पनि त्यही गीतका लागि अवार्ड प्राप्त गरे । सुगम संगीततर्फ उत्कृष्ट गायिकाको अवार्ड भने ‘फुल्नुभन्दा त...’ गीतका लागि श्रेयसी चेम्जोङले पाइन् । 